Diari Oficial de la Generalitat Valenciana


Sumari del DOGV 5499, del 26-04-2007 (2007/4647)

Acord de la Comissió Territorial d'Urbanisme de València, de 28 de febrer de 2007, relatiu a l'homologació i el Pla de reforma interior de la unitat d'execució núm. 4 de Novetlè.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4647


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Novetlè
    * pla d'urbanisme

En relació amb l'expedient d'homologació i el Pla de reforma interior de la unitat d'execució núm. 4, remés per l'Ajuntament de Novetlè, es destaquen els següents antecedents i fonaments jurídics:  
Antecedents   
1. Tramitació municipal  
L'expedient es va sotmetre a informació pública, mitjançant l'anunci inserit en el DOGV núm. 4.749, de 10 de maig de 2004. No consta la publicació en un diari d'informació general editat a la Comunitat Valenciana, d'acord amb el que ha exigit l'article 52 i 46 de la Llei reguladora de l'activitat urbanística (d'ara endavant, LRAU).  
Durant la tramitació municipal va presentar una al·legació la Sra. Nicolasa Sobrino Pardo, que va ser desestimada en l'acord d'aprovació provisional, adoptat pel Ple de la Corporació en data 21 de juny de 2004.  
2. Objecte  
El projecte té com a objecte redelimitar la unitat d'execució núm. 4, el sòl de la qual està qualificat com a sòl urbà d'ús industrial, per a adequar el seu àmbit al traçat de la variant de la carretera CV-645 i a l'ajust topogràfic dels terrenys. La unitat d'execució que es proposa té una superfície de 27.333,32 m² i està situada al sud-oest del nucli urbà, afrontant per l'oest amb la CV-645, variant de Novetlè, i les proximitats de la línia fèrria València-Albacete.  
El resum numèric de l'actuació apareix en el quadre següent:  
Estàndards SÒL   
 (en m²) Percentatge  
Sup. unitat d'execució 27.333'32 100'00%  
Sup. RV xarxa primària 3.608'59 13'20%  
Sup. RV xarxa secundària 4.953'08 18'12%  
Sup. zona verda 0'00 0'00%  
Sup. parcel·les industrials 18.771'65 68'68%  
Índex edificabilitat bruta (m²t/m²s) 0,55  
Edificabilitat industrial (m²t) 15.017'32  
La nova ordenació reflexa la zona de protecció de 18 m a la variant de la CV-645, incloent l'accés a través de l'antiga CN-340, hui c/ Pintor Serrano.  
3. Tramitació autonòmica   
S'han sol·licitat els següents informes sectorials:  
- Servei de Carreteres de la Diputació Provincial.  
- Direcció General de Ferrocarrils del Ministeri de Foment.  
- RENFE  
- GIF  
- Servei d'Activitats Qualificades, respecte a l'estudi acústic.  
- Direcció General de Transports de la Conselleria d'Infraestructures.  
S'han rebut els següents:  
1. Ens Públic Gestor d'Infraestructures Ferroviàries (GIF), en sentit favorable, indicant que han de respectar-se les limitacions i servituds legals.  
2. RENFE, indicant que ha d'obtindre's informe del GIF, per la possible afecció de la construcció de la xarxa d'alta velocitat.  
3. Direcció General de Ferrocarrils, recordant la necessitat de complir les distàncies de protecció previstes en la legislació aplicable, que per al sòl urbà són:  
- Zona de domini públic: 5 m  
- Zona de servitud: 8 m  
- Zona d'afecció: 25 m  
S'afirma igualment que no apareixen ben representades aquestes zones, i que ha de sol·licitar-se informe al GIF.  
4. Al·legacions en fase autonòmica  
Durant la tramitació de l'expedient en aquest Servei Territorial, ha presentat una al·legació la Sra. Nicolasa Sobrino Pardo, informant que es reconega la condició de solar a la seua parcel·la en què es troba construïda una nau destinada a ús terciari recreatiu (discoteca) de 800 m² en planta baixa i 200 m² en planta alta. Acompanya l'informe de l'arquitecte tècnic en què s'acredita que el solar disposa dels serveis d'aigua, electricitat i telèfon, efectuant l'abocament d'aigües residuals a una fossa sèptica ubicada en el mateix solar. Tenint, així mateix, accés des de via pública pavimentada.  
Aquesta al·legació es va traslladar a l'Ajuntament per a informe, sense que s'haja rebut contestació respecte d'això.  
5. Acord de la comissió territorial d'urbanisme de 2 de juny de 2005  
La Comissió Territorial d'Urbanisme, en sessió celebrada en data 2 de juny de 2005 va acordar SUSPENDRE l'aprovació definitiva de l'homologació i el Pla de reforma interior de la unitat d'execució núm. 4 de Novetlè, i han de corregir-se les qüestions següents:  
1. Ha de justificar-se que s'ha practicat la publicació en un diari d'informació general.  
2. El sòl qualificat de xarxa primària reserva viària no tindrà la consideració de superfície computable, i ha de corregir-se la fitxa en aquest sentit.  
3. La parcel·la edificada de la Sra. Nicolasa Sobrino Pardo ha d'excloure's de l'àrea de repartiment pròpia de la unitat d'execució i, consegüentment, del projecte de reparcel·lació.  
4. Ha de justificar-se l'exclusió per al càlcul de l'aprofitament tipus de 3.608 m² de reserva viària per estar afecta la seua destinació.  
6. Recurs d'alçada  
Amb data 19 de juliol de 2005, l'alcaldessa presidenta de l'Ajuntament de Novetlè presenta recurs d'alçada enfront de l'esmentat acord de la Comissió Territorial de 2 de juny de 2005, pel qual es va suspendre l'aprovació definitiva de l'expedient que ens ocupa.  
Per resolució de la secretària autonòmica de Territori i Medi Ambient de 24 de març de 2006, es va estimar parcialment el recurs formulat, adoptant-se el següent pronunciament:  
"..............................., i atés el que disposa l'article 13 de la Llei 6/1998, que estableix el deure que correspon a tot propietari de sòl urbà de costejar la urbanització completa del seu terreny, pareix clar que l'expedient de planejament referenciat ha d'excloure de l'àmbit d'actuació el sòl amb edificació amb una superfície suficient per a complir els paràmetres urbanístics exigibles amb la nova ordenació proposada, és a dir la parcel·la edificable que s'excloga de l'àmbit del Pla de reforma interior ha de complir les normes d'edificació quant a reculades, límits, ocupació etc., i tot això a fi de no deixar l'edificació fora d'ordenació.  
La parcel·la consolidada que s'excloga de l'àmbit de planejament, participarà en l'expedient de gestió que es redacte, és a dir, en el Projecte de reparcel·lació, als únics efectes de sufragar els costos d'urbanització pels serveis amb què no compte la parcel·la edificada, en aquest cas, per la xarxa d'evacuació d'aigües residuals a la xarxa de clavegueram.  
La resta de sòl no edificat de l'esmentada propietària participarà en l'actuació urbanística amb els mateixos drets i obligacions que el sòl vacant, sotmés al règim jurídic del sòl urbà sense urbanització ni edificació consolidada."  
7. Nova documentació del projecte  
Amb data 27 d'abril de 2006, l'Ajuntament presenta en dos exemplars, un nou expedient d'homologació i de Pla de reforma interior de la unitat d'execució núm. 4.  
Aquesta última documentació compta amb l'aprovació provisional per Resolució d'alcaldia núm. 97/2006, de 26 d'abril.  
Una vegada analitzada la documentació presentada, es requereix verbalment l'Ajuntament de Novetlè, perquè adeqüe al projecte, tant a l'infrascrit acord de la Comissió Territorial d'Urbanisme com a la resolució del recurs citat, en no ajustar-se la documentació presentada al que han disposat aquestes resolucions autonòmiques.   
En conseqüència, el 23 de novembre de 2006, l'Ajuntament presenta, en triple versió, la nova documentació corregida del document d'homologació i del Pla de reforma interior de l'àmbit referenciat, recollint els condicionants assenyalats en l'acord de la Comissió Territorial d'Urbanisme de 2 de juny de 2005 i en compliment de la resolució autonòmica del recurs d'alçada interposat.  
Aquesta última documentació va ser aprovada provisionalment per Resolució d'Alcaldia núm. 231/2006, de 21 de novembre. L'esmentada documentació no té visat col·legial i de diligència d'aprovació municipal.  
8. Planejament vigent   
Novetlè compta amb normes subsidiàries, aprovades per la Comissió Territorial d'Urbanisme en sessió celebrada amb data 19 de setembre de 1996.  
9. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer.  
Valoració global  
Respecte a l'última documentació presentada amb data 23 de novembre de 2006, cal verificar l'acompliment dels condicionants assenyalats en l'acord de la CTU de 2 de juny de 2005, i són els següents;   
1. Ha de justificar-se que s'ha practicat la publicació en un diari d'informació general  
L'Ajuntament presenta la còpia de l'anunci publicat en el periòdic Levante de data 22 d'abril de 2004, quedant així acreditat el compliment del tràmit preceptiu d'informació publica del projecte en un diari no oficial.   
Pel que s'ha exposat, es considera acomplit el condicionant assenyalat per l'anterior acord de la CTU.   
2. El sòl qualificat de xarxa primària reserva viària no tindrà la consideració de superfície computable  
S'exclou com a superfície computable del sector una franja de 18 metres paral·lela a la CV-645, com a zona de protecció de l'esmentada carretera, qualificant-se com a sòl dotacional destinat a reserva viària, amb un total de 3.608,59 metres.  
En conseqüència, es considera acomplit el condicionant assenyalat per l'anterior acord de la CTU.   
3. La parcel·la edificada de la Sra. Nicolasa Sobrino Pardo ha d'excloure's de l'àrea de repartiment pròpia de la unitat d'execució i, consegüentment, del projecte de reparcel·lació.  
S'ha minorat l'àmbit inicial de l'àrea de repartiment, en excloure's una superfície de 1.079,66 m² pertanyent a la Sra. Nicolasa Sobrino Pardo. Aqueix sòl, sotmés al règim jurídic del sòl urbà consolidat, tindrà distint tractament en l'expedient reparcel·latori que es redacte, açò és, participarà en els costos de l'actuació als únics efectes de sufragar aquells serveis amb què no compte la parcel·la edificada, en aquest cas, per la xarxa d'evacuació d'aigües residuals a la xarxa de clavegueram i per la part de vial a què dóna front la parcel·la.  
A aqueix sòl exclòs de l'àmbit d'actuació li correspon una edificabilitat màxima de 863,73 m²t, en fixar el planejament de desenvolupament un coeficient d'edificabilitat neta de 0,80 m²t/m²s.  
La resta de sòl no edificat de l'esmentada propietària participarà en l'actuació urbanística amb els mateixos drets i obligacions que el sòl vacant, sotmés al règim jurídic del sòl urbà sense urbanització ni edificació consolidada.   
Per tot el que s'ha exposat, es considera acomplit el condicionant assenyalat per l'anterior acord de la CTU i per la resolució autonòmica del recurs d'alçada interposat.  
4. Ha de justificar-se l'exclusió per al càlcul de l'aprofitament tipus de 3.608,59 m² de reserva viària per estar afecta la seua destinació  
Atés el condicionant assenyalat en l'anterior acord de la CTU, la superfície de 3.608,59 m² de xarxa viària no ha de computar a l'efecte de càlcul i determinació de l'aprofitament tipus de l'AR, no obstant això, s'ha comprovat que la realment afecta a la seua destinació és de 3.174,42 m², i 434,17 m² es corresponen amb sòl privatiu, en conseqüència la superfície de l'AR amb aprofitament lucratiu serà de 23.079,24 m².  
Per això, la nova documentació presentada exclou de la superfície computable a l'efecte de càlcul de l'AT de l'àrea de repartiment redelimitada, una superfície de 3.174,42 m² de sòl dotacional públic destinat a zona de protecció de carreteres, en conseqüència es considera acomplit el condicionant assenyalat per l'anterior acord de la CTU.  
Així, a fi de no minorar l'edificabilitat prevista en el projecte inicial, i exposat al públic, i amb motiu de la reducció de l'àmbit sectoritzat, s'ha incrementat l'índex d'edificabilitat bruta, passant de 0,55 m²t/m²s a 0,625018 m²t/m²s.   
En definitiva, les dades que figuren en la nova fitxa de planejament es mostren en el quadre-resum següent:  
ESTÀNDARDS Projecte   
Sup. àrea de repartiment (m²) 26.253,66  
Sup. RV xarxa primària externa adscrita (m²)  
EL-RV afecta la destinació 3.174,42 (m²)  
Sup. amb aprofitament 434,17 (m²) 3.608'59  
Superfície computable sector (m²) 22.645,07  
Superfície amb aprofitament (m²) 23.079,24  
Sup. RV xarxa secundària (m²) 4.953,08  
Sup. zona verda (m²) 0'00  
Sup. parcel·les industrials (m²) 17.691,99  
Aprofitament tipus (m²t/m²s)   
sobre 23.079,24 m² 0,613260   
Índex edificabilitat bruta (m²t/m²s) 0,625018  
Edificabilitat industrial (m²t) 14.153,59  
Quant als aspectes formals de l'expedient, cal realitzar les següents observacions;  
a) Atés que la nau pertanyent a la Sra. Nicolasa Sobrino Pardo ha estat destinada a l'ús terciari d'espectacles públics (discoteca), s'ha d'establir com a ús compatible del sector.  
b) S'ha de presentar el Text refós del projecte, en dos exemplars, visat pel col·legi professional corresponent i diligenciat amb expressió de la data d'aprovació del Ple de la corporació municipal. Ha d'acreditar-se la notificació a tots els propietaris de l'aprovació plenària del text refós.   
A més, per al segellament del projecte per la CTU, s'han d'aportar dues còpies en suport digital.  
c) S'han detectat una sèrie de discordances en la superfície del sector, entre la part gràfica i l'escrita, la correcta és de 22.645,07 m², per la qual cosa ha de corregir-se aqueixa circumstància.  
Així mateix s'han de corregir alguns quadres de superfície que figuren amb les dades de la proposta inicial, i altres que poden induir a error quant a la superfície de l'AR, plànols 04, 06 i 09 de l'homologació i 02 del PRI.  
d) S'ha de notificar l'acord autonòmic aprovatori a la propietària al·legant la Sra. Nicolasa Sobrino Pardo.  
Segon. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipi de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda: aprovar definitivament l'expedient d'homologació i de Pla de reforma interior de la UE núm. 4 industrial de Novetlè, condicionat a la presentació de Text refós, d'acord amb les observacions contingudes en el fonament de dret primer in fine; i notificar l'acord autonòmic aprovatori a la Sra. Nicolasa Sobrino Pardo.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos comptadors comptador a partir de l'endemà a la data de recepció de la present notificació. L'esmentat article 44 de la Llei 29/1998 estableix literalment;  
"Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit que no formule el requeriment indicat, les administracions públiques poden interposar, en el termini de dos mesos, comptadors de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.